**Erillinen liite MYR 16.9.13 kohta 5 Kainuun ELY**

**TARKISTUSOHJE 2013**  **LIITE 1**  28.5.2013

**ELY-KESKUKSEN STRATEGINEN TULOSSOPIMUS 2012-2015 - TARKISTUSLOMAKE 2013**

|  |
| --- |
| **1. ELY-keskuksen johdon puolitoistavuotiskatsaus 2013** |
| * kuvataan strategiakauden alun tuloksia strategiapainopisteittäin LYHYESTI sanallisesti ja saatavissa olevien indikaattoritietojen perusteella (liite 2). Keskeistä on raportoida sellaiset asiat, joissa on odotettavissa, ettei tuloksiin päästä ja esitettävä syyt siihen.   **Alueen elinvoimaisuus**  Strategiakaudella on laadittu Kainuun ympäristöohjelma 2020, jonka toimeenpano osaltaan varmistaa Kainuun puhtaan ja monimuotoisen luonnon vaalimisen.  Hallintokokeilun päätyttyä 2012 lopussa sovittiin toimivien maakunnallisten yhteistyörakenteiden säilyttämisestä, jotta resurssien tehokas kohdentaminen aluekehitystarpeisiin ja tarvittaessa nopea reagointi suhdanne- ja rakennemuutostilanteisiin saadaan jatkossakin varmistettua.    Suhdannetilanteen heikentyminen on vaikuttanut Kainuun työllisyyteen selvästi. Vuoden alussa työllisyysaste romahti vuoden takaisesta. Työttömyys on ollut tänä vuonna kuukausitasolla keskimäärin 700 henkilöä eli 15 % vuoden takaista korkeammalla. Tämän vuoden aikana työttömyys on kohonnut jo likipitäen neljän vuoden takaiselle tasolle. Työllisyyden selvä heikentyminen on kasvattanut erityisesti nuorisotyöttömyyttä ja pitkäaikaistyöttömyyttä. Viime aikoina nuorisotyöttömyys on ollut kolmanneksen ja pitkäaikaistyöttömyys neljänneksen vuoden takaista korkeammalla. Etlan ennustetta Kainuun työttömyyden kehityksestä pidetään varsin positiivisena, sillä ennusteen mukaan Kainuun työttömyysaste olisi ensi vuonna parempi kuin viime vuonna (11,4 %). Alueella työttömyyden uskotaan lähimmän puolen vuoden aikana edelleen kasvavan. Sen jälkeen työttömyyden odotetaan kääntyvän laskuun ja painuvan vuoden kuluttua kutakuinkin nykyiselle tasolle. Strategisissa tavoitteissa työllisyysasteessa ja työttömyysasteessa ei arvioida päästävän yleisestä taloustilanteesta johtuen tavoitteisiin tänä vuonna.  Vesihuollon kehittämistä on strategiakauden alkupuolella kyetty edistämään eri rahoitustahojen alueellisella yhteistyöllä asukkaiden ja elinkeinoelämän tarpeita tyydyttävästi. Maakunnallinen haja-asutusalueiden jätevesineuvontahanke on käynnistetty ja erillisten vesihuoltolaitosten toiminnan integroimiseksi on tehty kehittämissuunnitelma Sotkamon alueella.  Indikaattoritiedot osoittavat että yhdyskuntarakenne on Kajaanin kaupunkiseudulla tiivistymässä.  Yhdyskuntajätteiden laitosmaista ja koneellista käsittelyä on edistetty investointeja ja toimijoiden yhteistyötä tukemalla. Yhdyskuntajätteen hyötykäyttöaste on noussut yli 80 %:iin eli strategiakauden indikaattoritavoite on jo saavutettu.  Tuulivoimatoimijoiden kiinnostus sisämaan tuulivoimaan on lisääntynyt ja myös Kainuussa on vireille useita YVA-prosesseja tuulivoimayleiskaavoja sekä vaihemaakuntakaava. Haastavaksi tilanteen tekee se, että voimassa olevassa maakuntakaavassa ei ole käsitelty tuulivoimakysymystä. Uuden maakuntakaavan laadinnan tueksi on valmistunut suoalueiden moninaiskäyttöä yhteensovittava Kainuun suohanke.  Strategiakaudella kaivostoiminnan ympäristövaikutuksiin ja patoturvallisuuteen liittyvän erikoistumisen ja keskitettyjen viranomaistehtävien puitteissa on annettu asiantuntija-apua ja lausuntoja sekä tehty patovalvontaa lähes kaikkiin suunnitteilla, rakenteilla tai laajentamisvaiheessa oleviin kaivoksiin liittyen.  Strategiakauden alkua ovat Kainuussa leimanneet näkyvästi poikkeukselliset olosuhteet sekä tilanteet kuten Talvivaaran allasvuodot vesistöpäästöineen, Kuluntalahden öljyonnettomuus sekä voimakkaat sateet kesällä 2012 seuraamuksineen. Häiriötilanteissa eri viranomaisten ja asiantuntijatahojen yhteistyö on onnistunut hyvin. Häiriötilanteet ja niiden hallinta on tuonut esille tarpeita henkilöstön osaamisen sekä tilanteissa sovellettavien säädösten edelleen kehittämisessä.  Maakunnan arvokkaiden maisema-alueiden päivitysinventointi on käynnistetty ja niihin liittyvää kulttuurimaisemien hoitoa ja matkailullisia kehitys-hankkeita on tuettu eri rahoituskeinoin.  Luonnonsuojelun edistäminen vapaaehtoisin toimin on onnistunut indikaattoritavoitteet ylittävästi METSO-ohjelmaa toteuttamalla. Kainuulaisten metsänomistajien kiinnostus vapaaehtoiseen suojeluun on ollut ennakoitua suurempaa.  Painotusten mukaisten toimenpiteiden arvioidaan edenneen kohtalaisesti tai hyvin. Toimenpiteiden vaikuttavuuden arvioidaan olleen hyvää tai kohtalaista.  **Elinkeinoelämän menestystekijät**  Kainuun runsaat luonnonvarat ovat selkeä vahvuustekijä. Luonnonvarat lukeutuvat elinkeinojen kehittämisen kärkialoihin. Kajaanissa UPM:n paperitehtaan lakkautuksen jälkihoidon onnistuminen on vahvistanut ja monipuolistanut elinkeinorakennetta, mikä luo kestävyyttä talouskehityksen vaihteluihin. On onnistuttu löytämään uusia menestysaloja ja mittavasti korvaavia työpaikkoja. Uusia nousevia aloja ovat korkeaan osaamiseen pohjautuvat mittaustekniikka ja peliala. Työpaikkojen suhteen lähivuosien kasvuodotukset kohdistuvat kaivosteollisuuteen, sosiaali- ja terveyspalveluihin ja Kajaanissa käynnistyneisiin konesalipalveluihin. Kainuussa yritysten liikevaihdon kehitys on viime aikoina ollut samankaltaista kuin keskimäärin Suomessa. Päätoimialoista teollisuuden volyymit ovat jääneet eniten jälkeen koko maan keskimääräisestä kehitystrendistä.  Tulevaisuuteen katsotaan toisaalta hämmentynein ja toisaalta positiivisen odottavin mielin. Epävarmuus jatkuu, ja joillakin aloilla on odotuksia tilanteen edelleen heikentymisestä. Viime vuonna Kainuun yrityskanta kasvoi hieman, kun aloittaneita yrityksiä oli enemmän kuin lopettaneita.  Strategisista tulossopimusmittareista uusien yritysten määrä tullee jäämään alle tavoitetason. Kainuussa on viime vuosina perustettu keskimäärin 313 yritystä vuosittain. Tulostavoite 210 yritystä rahoitustoimenpiteiden piirissä on tässä taloustilanteessa haasteellinen ja haasteellinen myös tavoitetasona eli toimenpiteiden piirissä 67 % kaikista perustettavista yrityksistä on vaikea saavuttaa. Rekrytointiongelmien tähän astisen toteuman perusteella vaikuttaisi siltä, että tavoitetasoa ei tulla saavuttamaan. Korkean ja kasvavan työttömyyden tilanteessa rekrytointiongelmia kasvamista on aikaisemminkin tapahtunut. Vaikuttaa siltä, että kohtaanto-ongelma kärjistyy rakennemuutoksess ainakin joillakin toimialoilla. Haasteeseen pyritään vastaamaan mm. TE-toimiston palvelu-uudistuksessa, missä mm. yritysyhteistyön korostaminen ja fokusoidumpi palvelujen tarjoaminen vastaa paremmin alueen työvoimakysyntään.  ST1:n kehittämä liikennepolttoaineita puuaineksesta jalostava tehdas on luvitusvaiheessa ja sijoittuu UPM:n entiselle paperitehdasalueelle.  Pitkäaikaistyöttömiä työllistävien ns. yty-töiden hallinnointia Kainuussa siirretään ELY-keskukselta kolmannen sektorin toimintavastuulle kaikkien Kainuun kuntien alueella.  Painotusten mukaisten toimenpiteiden arvioidaan edenneen hyvin. Toimenpiteiden vaikuttavuuden arvioidaan olleen hyvää tai kohtalaista.  **Väestön hyvinvointi**  Yleisestä taloudellisesta tilanteesta johtuen työvoiman kysyntä on viime aikoina hiipunut. Tämä on vaikuttanut nuorisotyöttömyyteen ja ulkomaalaisten työttömyysasteeseen. Arvion mukaan alle 25-vuotiaiden ja ulkomaalaisten työttömyysasteessa ei tulla pääsemään tavoitteeseen, vaikka nuorisotakuun toteuttamisen arvioidaan tehostuvan loppuvuotta kohden.  Kainuun ilmastostrategian toimeenpano-ohjelmaa ja Kainuun kattavaa bioindikaattoritutkimusta ilman laadun seuraamiseksi ei ole vielä saatu käynnistettyä osin rahoituksen epävarmuuden ja osin hanketoimijan ajanpuutteen vuoksi.  Painotusten mukaisten toimenpiteiden arvioidaan edenneen kohtalaisesti tai hyvin. Toimenpiteiden vaikuttavuuden arvioidaan olleen kohtalaista. Ainoastaan painotuksen ”toimivat matkat” toimenpide ”ylläpidetään haja-asutusalueiden yhteyksiä ja saavutettavuutta uusilla ja innovatiivisilla ratkaisuilla” on vielä aloittamatta. |
| **2. Toimintaympäristön muutokset** |
| * kuvataan VAIN muutoksia, jotka aiheuttavat hyväksytyn strategisen sopimuksen tai vuoden 2015 tavoitteiden tarkistustarpeita (esitettävät indikaattorimuutokset merkitään taulukkopohjaan, muutosesitysten perustelut kerrotaan tässä)   ELY-keskuksen toimintaympäristössä on tapahtunut seuraavat muutokset:   * Elinkeinoelämän toimintaedellytykset ja työllisyys ovat heikentyneet, vaikutukset näkyvät selvemmin strategiakauden lopulla. Toimialat: teollisuus (ei niinkään metalliteollisuus), kaivannaisteollisuus ja rakentaminen. * Laajenevan kaivannaisteollisuuden uudet teknologiat ja siitä johtuvat kasvavat kuormitusriskit vesistöjen laatuun.      * Kainuun hallintokokeilun päättymisen vaikutukset tulevat näkymään täysimääräisesti vasta strategiakauden loppupuolella (työllisyyden edistäminen, vesihuolto ja ympäristön hoito).      * Rakennerahasto-ohjelmakauden muutos; ohjelman sisällöllinen muutos ja määrärahan merkittävä väheneminen. * Maanomistajien kiinnostus vapaaehtoiseen metsien suojeluun on odotettua suurempi.   Toimintaympäristön muutokset eivät aiheuta hyväksytyn strategisen tulossopimuksen tarkistustarpeita. Muutokset aiheuttavat kuitenkin vuoden 2015 tavoitteiden tarkistustarpeita seuraavasti:    **Työllisyysaste** – työllisyyden heikennyttyä (työllisyysaste 2012 = 61,3 % ja 6/2013 = 59,4 %) suhdannevaihtelusta johtuen, ei vuodelle 2015 asetettu tavoite 68,0 % ole saavutettavissa. (ETLAn ennusteen mukaan Kainuun työllisyysaste kohoaisi vuonna 2015 65,3 %:iin.) ELY-keskus esittää vuoden 2015 tavoitteeksi **65,0 %**. Laskusuhdanteen jälkeen työllisyyden nopea kohottaminen on haasteellista. Ennusteiden ja barometrien mukaan lähitulevaisuuden ei odoteta tuovan vielä parannusta. Työllisyyden uskotaan kuitenkin kohoavan ensi vuonna ensin hitaammin ja sitten vuonna 2015 jo nopeammin.  **Työttömyysaste** – työttömyyden kasvettua Kainuussa tänä vuonna ripeämmin (työttömyysaste 2012 = 11,4 % ja 6/2013 = 14,5 %) kuin maassa keskimäärin (työttömyysaste 2012 = 7,7 % ja 6/2013 = 9,0 %), ei vuodelle 2015 asetettu tavoite 5,5 % ole saavutettavissa. (ETLAn ennusteen mukaan Kainuun työttömyysaste laskisi vuonna 2015 10,6 %:iin.) ELY-keskus esittää vuoden 2015 tavoitteeksi **10,0 %**. Laskusuhdanteessa työttömyys on kohonnut ripeästi ja työttömyysjaksot ovat selvästi pitkittyneet. Työvoiman kysyntä on hiipunut. Työttömyys on edelleen kasvussa. Laskusuhdanteen jälkeen työttömyyden alentaminen on haasteellista. Uuden työvoiman palkkaaminen tapahtuu viiveellä, vasta lomautettujen työhön paluun jälkeen ja uusia työsuhteita syntyy hitaaassa tahdissa. Työttömyyden ei uskota vähenevän merkittävämmin vielä ensi vuonna vaan sen odotetaan vähenevän selvemmin vasta vuonna 2015.  **Alle 25-vuotiaiden työttömyysaste** – nuorisotyöttömyyden kasvettua Kainuussa tänä vuonna selvästi ripeämmin (6/2013 = 37,5 %) kuin maassa keskimäärin (6/2013 = 24,6 %), ei vuodelle 2015 asetettu tavoite 12,0 % ole saavutettavissa. ELY-keskus esittää vuoden 2015 tavoitteeksi **20,0 %.**  **Ulkomaalaisten työttömyysaste**– ulkomaalaisten työttömyyden kasvettua Kainuussa tänä vuonna ripeämmin (6/2013 = 38,8 %) kuin maassa keskimäärin (6/2013 = 26,1 %), ei vuodelle 2015 asetettu tavoite 17,0 % ole saavutettavissa. ELY-keskus esittää vuoden 2015 tavoitteeksi **25,0 %**. |

|  |  |  |
| --- | --- | --- |
| **3. ELY -keskuksen esitys strategiseksi tulossopimuksen tarkistamiseksi** | | |
| **3.1. Alueen elinvoimaisuus** | | |
| **Strategiset painotukset** | **ELY –keskuksen muutosesitys**   * Muutettavaksi esitettäviin kohtiin kopioidaan hyväksytty sopimusteksti ja kirjoitetaan siihen esitettävä muutos alleviivattuna. * Ellei muutoksia esitetä, jätetään kohta tyhjäksi. | **Ministeriöiden kommentit** |
| Alueen vahvuuksien tunnista-  minen ja hyödyntäminen |  |  |
| Tasapainoinen väestörakenne  ja korkea työllisyys |  |  |
| Kestävä yhdyskuntakehitys ja  toimiva liikennejärjestelmä |  |  |
| Luonnonvarojen kestävä  käyttö |  |  |
| Monimuotoinen luonto ja  puhtaat vedet |  |  |
| **3.2. Elinkeinoelämän menestystekijät** | | |
| **Strategiset painotukset** | **ELY -keskuksen muutosesitys** | **Ministeriöiden kommentit** |
| Hyvä saavutettavuus ja  maankäyttö |  |  |
| Yritysten ja julkisen sektorin  uudistumiskyky |  |  |
| Kasvuun ja kansainvälistymiseen kannustava innovaatioympäristö |  |  |
| Uusiutuva energia ekotehokkuuden parantaminen |  |  |
| Toimivat työmarkkinat ja osaavan työvoiman saatavuuden turvaaminen |  |  |
| **3.3. Väestön hyvinvointi** | | |
| **Strategiset painotukset** | **ELY -keskuksen muutosesitys** | **Ministeriöiden kommentit** |
| Terveellinen, turvallinen ja  viihtyisä elinympäristö |  |  |
| Toimivat matkat |  |  |
| Turvallinen ruoka |  |  |
| Nuorten osallistaminen |  |  |
| Maahanmuuttajien kotouttaminen |  |  |
| Kirjasto-, kulttuuri- ja liikuntapalvelut |  |  |
| **3.4. ELY -keskusten toiminnan kehittäminen** | | |
| * esitetään lomakkeella 6 | |  |
| **4. Resurssit** | | |
| Toimintamenomäärärahat   * pohjataulukko, liite 3   HESSU-yhteenveto, liite 4 |  |  |
| Ministeriöiden ohjauksessa  olevat substanssimäärärahat   * Jos sopimuksen muutosesitys (tms. esim. kehyspäätös) edellyttää taulukon päivittämistä niin muutokset merkitään hyväksytyn sopimuksen liitteenä 3 olevaan taulukkoon (merkitään punaisella) |  |  |
| **5. Mahdollinen neuvottelu** | **ELY -keskuksen neuvotteluesitys** | **Ministeriöiden kommentit** |
| * Sopimusten tarkistukset tehdään **pääasiassa kirjallisella menettelyllä.** Strategista merkitystä omaavasta aiheesta voidaan kuitenkin tarvittaessa järjestää neuvottelu (pl. toimintamenot) * Kuvataan lyhyesti neuvotteluaihe/-aiheet ja mitä ohjaavia tahoja koskee |  |  |